Oficiālais Vēstnesis L 003 , 07/01/2004 Lpp. 0003 - 0005



Komisijas Regula (EK) Nr. 13/2004 (2003. gada 8. decembris), ar ko nosaka Padomes Regulas (EEK) Nr. 1108/70 3. panta d) punktā minēto tādu ūdensceļu sarakstu, kuriem ir jūras ūdensceļu pazīmes (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 1108/70 (1970. gada 4. jūnijs), ar ko ievieš infrastruktūras izdevumu uzskaites sistēmu attiecībā uz pārvadājumiem pa dzelzceļiem, autoceļiem un iekšējiem ūdensceļiem [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 3. panta d) punktu, tā kā: (1) Komisijas Regulā (EEK) Nr. 281/71 (1971. gada 9. februāris), ar kuru paredz Padomes Regulas (EEK) Nr. 1108/70 (1970. gada 4. jūnijs) 3. panta e) punktā paredzēto tādu ūdensceļu sarakstu, kuriem ir jūras ūdensceļu pazīmes [2], vairākkārt izdarīti būtiski grozījumi [3]. Skaidrības un lietderības labad minētā regula ir jākodificē. (2) Saskaņā ar Regulu (EEK) Nr. 1108/70 nav obligāti jāveic infrastruktūras izdevumu uzskaite dažādām infrastruktūras kategorijām. Šis noteikums cita starpā attiecas uz dažiem ūdensceļiem, kam ir jūras ūdensceļu pazīmes, kuru saraksts ir jāsagatavo Komisijai. (3) Gatavojot šo sarakstu, ir jāņem vērā pārvadājumu pa iekšējiem ūdensceļiem īpatsvars tādos ūdensceļos, kam ir jūras ūdensceļu pazīmes, un tas, ka būtu vēlams ieviest grāmatvedības sistēmu šo ūdensceļu infrastruktūras izdevumiem, paturot prātā, ka tiek ieviesta sistēma maksas iekasēšanai par infrastruktūras izmantošanu, IR PIEŅĒMUSI ŠO REGULU. 1. pants Regulas (EEK) Nr. 1108/70 3. panta d) punktā minētie ūdensceļi, kam ir jūras ūdensceļu pazīmes, ir uzskaitīti sarakstā šīs regulas I pielikumā. 2. pants Regula (EEK) Nr. 281/71 ir atcelta. Atsauces uz atcelto regulu uzskata par atsaucēm uz šo regulu, un tās lasa saskaņā ar III pielikumā iekļauto atbilstības tabulu. 3. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 8. decembrī Komisijas vārdā — priekšsēdētāja vietniece Loyola de Palacio [1] OV L 130, 15.6.1970., 4. lpp. [2] OV L 33, 10.2.1971., 11. lpp. [3] Skat. II pielikumu. -------------------------------------------------- I PIELIKUMS Ūdensceļi, kam ir jūras ūdensceļu pazīmes Beļģijas Karalistē: - Šeldas lejtece - Ģentes-Ternēzenas (Ghent-Terneuzen) jūras kanāls lejpus Ģentes lokveida kanāla ziemeļu atzara Vācijas Federatīvajā Republikā: - Ķīles kanāls - Emsas lejtece - Vēzeres lejtece - Elbas lejtece Francijas Republikā: - Sēna lejpus Žannas d'Arkas tilta Ruānā - Luāra lejpus Nantes (lejpus Luāras un Erdras satekas) - Garonna lejpus Pjēra tilta Bordo pilsētā un Žironda Nīderlandes Karalistē: - Ziemeļjūras kanāls - Rotterdamse Waterweg un Nieuwe Maas - Westerschelde - Ghent-Terneuzen kanāls Portugāles Republikā: - Douro, a jusante da ponte D. Luís, da cidade do Porto - Tejo, a jusante do Carregado - Sado, a jusante do esteiro da Marateca - Guadiana, a jusante do Pomarão Somijas Republikā: - Saimaan kanava/Saima kanal - Saimaan vesistö/Saimens vattendrag Zviedrijas Karalistē: - Trollhätte kanal un Göta älv - Vänern ezers - Södertälje kanal - Mälaren ezers Lielbritānijas un Ziemeļīrijas Apvienotajā Karalistē: - Weaver Navigation (Northwich līdz satekai ar Manchester Ship Canal) - Gloucester un Sharpness Canal. -------------------------------------------------- II PIELIKUMS ATCELTĀ REGULA UN TĀS SECĪGIE GROZĪJUMI, KAS NAV ATCELTI Regula (EEK) Nr. 281/71 (OV L 33, 10.2.1971., 11. lpp.) - Dānijas Karalistes, Īrijas un Lielbritānijas un Ziemeļīrijas Apvienotās Karalistes Pievienošanās akts (OV L 73, 27.3.1972., 92. lpp.) - Spānijas Karalistes un Portugāles Republikas Pievienošanās akts (OV L 302, 15.11.1985., 162. lpp.) - Austrijas Republikas, Somijas Republikas un Zviedrijas Karalistes Pievienošanās akts (OV C 241, 29.8.1994., 165. lpp.) -------------------------------------------------- III PIELIKUMS ATBILSTĪBAS TABULA Regula (EEK) Nr. 281/71 | Šī regula | Vienīgais pants | 1. pants | - | 2. pants | - | 3. pants | Pielikums | I pielikums | - | II pielikums | - | III pielikums | --------------------------------------------------